Bepalings & voorwaardes - Huisgenoot Klop die Skaal
Die Huisgenoot Klop die Skaal-webtuiste (https://klopdieskaal.co.za) verskaf opvoedkundige inligting, menings en riglyne oor gewigsverliesbestuur en is bedoel om gebruikers te help gewig verloor en 'n gesonde leefstyl handhaaf. Die planne is ontwerp om gebruikers die leefstyl te help volg en 'n riglyn te bied vir diegene wat vrywillig kies om die leefstyl te volg.
Al is ons planne deur kenners ontwikkel onder toesig van 'n dieetkundige, moet jy nie die inhoud op die Huisgenoot Klop die Skaal-webtuiste of een van ons planne as 'n plaasvervanger vir mediese advies van 'n gesondheidsorgkenner gebruik nie. Huisgenoot Klop die Skaal is nie 'n mediese organisasie nie en kan nie mediese advies gee of diagnoses maak nie. Jy moet altyd 'n gekwalifiseerde kenner raadpleeg voor jy met enige gewigsverliesprogram begin.
As jy medisyne gebruik of aan enige chroniese toestand of ander kwaal ly, moet jy 'n dokter of gekwalifiseerde gesondheidsorgkenner raadpleeg voor jy enige van die produkte koop wat op die webtuiste aangebied word. As jy enige mediese bekommernisse het – insluitend enige chroniese siekte (diabetes, hipertensie, verhoogde cholesterol, nier- of lewerprobleme, kanker, ingewandsprobleme, vorige eetsteurnisse OF vegetaries of veganisties is) – is die plan nie ideaal vir jou geskep nie en moet jy die hulp van 'n gekwalifiseerde gesondheidsorgkenner bekom.
Die inligting en materiaal op die webtuiste is as 'n algemene gids bedoel om met gewigsverlies te help en neem nie individuele omstandighede in ag nie. Huisgenoot Klop die Skaal sal geen vorm van bystand of steun in individuele gevalle verskaf nie en ook nie terugvoering oor enige inligting wat jy op die webtuiste indien of plaas nie buiten algemene kommentaar en raad waar toepaslik. In sodanige geval sal hierdie bepalings vir sodanige kommentaar en raad geld.
Jy gebruik die Huisgenoot Klop die Skaal-webtuiste en die inligting wat dit bevat (insluitend die planne) geheel en al op jou eie risiko en jy aanvaar volle verantwoordelikheid en risiko vir verlies uit sodanige gebruik. Huisgenoot Klop die Skaal, Media 24, hul sustermaatskappye, aandeelhouers, ampsdraers, werknemers, agente en konsultante is nie aanspreeklik vir enige skade of leed wat op enige manier voortspruit uit die inhoud van Huisgenoot Klop die Skaal of dat jy een van ons planne gevolg het nie.
Ons het alle redelike stappe gedoen om die korrektheid van die inligting te verseker wat op die Huisgenoot Klop die Skaal-webtuiste verskaf word.
Wanneer jy vir die Huisgenoot Klop die Skaal-plan inskryf, stem jy in om op 'n ad hoc-grondslag nuusbriewe en herinnering-e-posse van die program af te ontvang.
Lees asseblief die Gebruiksbepalings noukeurig elke keer wanneer jy tot die webtuiste toegang verkry. Wanneer jy die webtuiste besoek, word jy geag as dat jy dit gelees en daartoe ingestem het, wat 'n regtens bindende ooreenkoms tussen jou en ons skep.
Ons mag die Gebruiksbepalings van tyd tot tyd verander sonder om jou in kennis te stel en die veranderings sal van krag word wanneer ons dit op die webtuiste publiseer. Elke keer dat jy tot die webtuiste toegang verkry, word jou gebruik van die webtuiste deur die mees onlangse weergawe van die Gebruiksbepalings bestuur. Deur enige van die dienste te gebruik wat op die webtuiste gebied word of enige transaksie via die webtuiste te sluit, dui jy aan jy is bekend met en stem in om deur die huidige bepalings gebonde te wees. Sou jy enige vrae rakende die Gebruiksbepalings hê, stuur asseblief vir ons e-pos na klopdieskaal@huisgenoot.com.
Vir jou gemak lys ons algemene inligting oor onsself hier onder.
Die uitvoerende hoof van Media24 Ltd is Ishmet Davidsonen die hoofbestuurder van die afdeling Weeklikse tydskrifte Minette Ferreira. Die lys van ampsbekleërs en direksielede van Media24 Bpk. is by www.media24.com te kry.
Ons telefoon- en faksnommer is: Tel. 021-443-9447 en faks 021-408-3808. Ons e-posadres is klopdieskaal@huisgenoot.com.
Inhoud beteken enige inligting, data, teks, sagteware, musiek, klank, foto's, grafika, video's, boodskappe, kommentaar, blogs, forums, kletsgroepe, kennisgewingborde, idees, terugvoer, voorstelle en byhake wat op die webtuiste bevat word;
Bydraersriglyne beteken ons riglyne vir die maak van inhoudsbydraes tot die webtuiste, wat onder Deel F van hierdie dokument uiteengesit word;
Privaatheidsbeleid beteken ons privaatheidsbeleid, wat in Deel E van hierdie dokument uiteengesit word;
Gebruiksbepalings beteken hierdie bepalings en voorwaardes vir gebruik van ons webtuiste;
Gebruiker beteken enige gebruiker van die webtuiste, insluitend enige adverteerder, intekenaar, blogger, lid, bydraer;
Ons beteken Media24 Bpk., ons Media24-drukafdeling en ons Weeklikse Tydskrifte-afdeling (wat Huisgenoot Klop die Skaal insluit) en, tensy die konteks anders aandui, ons eienaars, dogtermaatskappye, moedermaatskappy, werknemers, beamptes, direkteure, verskaffers, internetdiensverskaffers, agente en sustermaatskappye;
Jy beteken 'n gebruiker van hierdie webtuiste; (Hiperskakels wat nie werk nie, sal op geen wyse aan die geldigheid en vertolking van die Gebruiksbepalings afbreuk doen nie.)
Jy moet 'n rekening by ons registreer om ten volle van die webtuiste gebruik te maak. Jou rekening sal jou in staat stel om die bladsye slegs vir lede te gebruik waar jy 'n profiel sal kan skep, vir kompetisies inskryf en sake van algemene belang met ander lede bespreek.
Jy stem in om die webtuiste net te gebruik in ooreenstemming met die Gebruiksbepalings en alle wette, regulasies en gedragskodes (selfregulerend inkluis) wat op jou en jou gebruik van die internet van toepassing is en die dienste wat op hierdie webtuiste aan jou gebied word, onder meer ons Bydraersriglyne wat in Deel F van hierdie dokument uiteengesit word. In die besonder stem jy in om die webtuiste net vir wettige doeleindes te gebruik en op 'n manier wat nie die regte van ander inbreuk maak of die gebruik en genieting van die webtuiste deur enige derde party beperk nie. Jy stem ook in om nie die webtuiste te gebruik op 'n manier wat ons in oneer sal bring nie.
Die inhoud op die webtuiste kom nie op kennersadvies van enige aard neer nie, hetsy dit wetlik, professioneel, medies, persoonlik of andersins is, en ons beveel gebruikers aan om hul eie advies by toepaslik gekwalifiseerde kenners in hul gebied te verkry. As jy kies om op ons Inhoud staat te maak, doen jy dit geheel en al op jou eie risiko en aanvaar jy ons sal in dié opsig geen aanspreeklikheid teenoor jou hê nie.
Ons monitor, versorg, kontroleer of sif nie oor die algemeen Inhoud wat deur gebruikers geplaas word nie. Inhoud wat deur ander gebruikers op hierdie webtuiste geplaas word, verteenwoordig nie noodwendig ons sienings nie en ons magtig of onderskryf ook nie sodanige Inhoud nie. Ons onderskryf ook geen geleenthede, produkte of dienste wat gebruikers op ons webtuiste lys nie. Jy moet al die reëlings rakende sodanige geleenthede, produkte en dienste op jou eie risiko direk met die relevante gebruiker tref. Ons aanvaar geen aanspreeklikheid rakende enige geleentheid, diens of produk wat deur enige derde party op hierdie webtuiste gelys word of enige reëlings wat in verband met enige sodanige geleenthede, produkte of dienste gemaak is nie.
Jy stem in om nie ons webtuiste vir enige onwettige doel te gebruik nie. Jy stem spesifiek in om nie enige materiaal op ons webtuiste te plaas of oor te dra (of by enige boodskap in te sluit wat na ons webtuiste gestuur word) wat enige derde party se regte skend of onwettig, obseen, misleidend, onakkuraat, lasterlik, onwettig, strydig met enige kopiereg of ander intellektuele eiendomsreg, of skadelik vir data, sagteware of die prestasie van ons of enige ander partye se rekenaarstelsel is nie. Jy vrywaar ons met betrekking tot enige skade wat opgedoen word as gevolg van jou verbreking van hierdie verpligting.
Ons moet ons onderneming beskerm en ons stelsels beveilig. Daarom mag ons enige kommunikasie onderskep of monitor wat jy na ons webtuiste stuur of deur ons webtuiste ontvang tot die maksimum omvang wat deur die wet toegelaat word. Ons mag ook sodanige kommunikasie vir enige wettige doel gebruik, publiseer of bekendmaak. Monitering mag die sifting van inkomende en uitgaande elektroniese databoodskappe insluit om de oordrag van onwettige of andersins ongewenste materiaal of inhoud te identifiseer, beperk of voorkom.
Ons behou die reg voor om na ons absolute goeddunke en sonder kennisgewing enige materiaal te verwyder wat jy op ons webtuiste ingedien het en om jou rekening of toegang tot die webtuiste ter enige tyd sonder kennisgewing op te skort of beëindig, en ons sal dit waarskynlik doen as jy die gebruiksbepalings oortree.
Ons besit enige intellektuele eiendomsregte in die komponente en kenmerke van die webtuiste, uitgesluit enige data, materiaal, kommentaar, idees, terugvoering of voorstelle spesifiek deur gebruikers ingedien, wat aan hulle behoort. Ons besit ook enige intellektuele eiendomsregte in die samestellings, versamelde werke en afgeleide werke wat deur ons geskep is, wat enige van die inhoud van gebruikers mag insluit. Dus mag jy geen deel van die webtuiste (insluitend sy bron-HTML-kode) gebruik, oordra of kopieer buiten vir die doel om die webtuiste te gebruik nie, wat beteken jy mag dit net op jou rekenaarskerm vertoon en dit uitdruk vir die eksklusiewe doel om die inhoud te besigtig. Jy mag nie die inhoud raam sonder ons geskrewe toestemming nie. As jy enige inhoud op ons webtuiste indien, gee jy vir ons 'n onherroeplike, ewigdurende, wêreldwye en winsaandeelvrye vergunning om sodanige inhoud op enige wyse of vorm te gebruik, welke vergunning voortduur selfs nadat daar nie meer 'n kontraktuele reëling tussen ons is nie.
Jy mag die handelsmerke wat op ons webtuiste verskyn net gebruik vir die doel om die webtuiste op jou rekenaarskerm te vertoon of die webtuiste uit te druk om dit te besigtig.
Ons maak geen waarborge of verteenwoordigings, uitdruklik of geïmpliseer, oor die Inhoud of die dienste wat op die webtuiste verskaf word of enige ander webtuistes waarna verwys mag word of waartoe deur hiperskakel van die webtuiste af toegang verkry word nie. Ons onderskryf of keur ook nie die inhoud van sodanige derdeparty-webtuistes goed nie. In die besonder doen ons afstand van alle waarborge wat deur die wet geïmpliseer word en ons maak geen verteenwoordigings betreffende die akkuraatheid, geskiktheid, nieskending, beskikbaarheid, betydsheid, veiligheid, volledigheid of betroubaarheid van die inhoud nie en ons sal nie deur die inhoud gebonde wees nie, insluitend foute en weglatings. Ons gee ook nie voor die webtuiste is vry van virusse of foute of enigiets anders wat dalk 'n skadelike uitwerking op enige tegnologie kan hê of dat die webtuiste met alle rekenaarstelsels en webblaaiers versoenbaar is nie. Jy laai enige van die inhoud af of gebruik dit geheel en al na jou eie goeddunke en risiko en is alleenlik verantwoordelik vir enige skade aan jou rekenaarstelsel of verlies van data wat uit die aflaai van sodanige materiaal voortspruit.
Jy gebruik ons webtuiste op jou eie risiko. Ons sluit tot die volste omvang toelaatbaar deur die wet enige aanspreeklikheid uit wat ons op die hals mag haal vir enige skade voortspruitend uit 'n onvermoë om tot die webtuiste toegang te verkry of 'n diens op die webtuiste te gebruik, of voortspruitend uit enige gebruik van die webtuiste of vertroue op die data wat deur die gebruik van die webtuiste verkry of oorgedra is, selfs as ons nalatig of vooraf van die probleem bewus was. In geen geval sal ons aanspreeklik wees vir enige verlies van wins, goedgesindheid, geleentheid, besigheid, verwagte besparing of ander direkte, indirekte of gevolglike verlies van enige aard in wetsbepaling, kontrak, delik/misdryf (insluitende nalatigheid en growwe nalatigheid) of andersins voortspruitend uit jou gebruik van die webtuiste nie, buiten waar sodanige aanspreeklikheid nie deur toepaslike wetgewing uitgesluit kan word nie.
Jy vrywaar ons teen enige aanspraak of eis, insluitende prokureursfooie op 'n party- en eie kliënt-skaal, wat deur enige derde party gemaak word voortspruitend uit jou verbreking van die Gebruiksbepalings of die dokumente wat dit insluit deur verwysing of jou oortreding van enige wet of die regte van 'n derde party nie.
Die volgende mense mag nie aan 'n kompetisie deelneem wat op die webtuiste aangebied word nie: Enigiemand wat vir ons, die gespesifiseerde kompetisievennoot, enige van ons geaffilieerde maatskappye of enige van ons advertensie-, media- of reklameagentskappe werk nie. Enige familielede of vennote van enige van die bogenoemde mense.
Geen kontant-alternatief is vir enige pryse beskikbaar nie tensy ons uitdruklik anders meld.
Die sluitingsdatum vir enige kompetisie sal wees soos gemeld. Die beoordelaars kan nie verantwoordelik vir laat inskrywings aanvaar nie.
Daar kan van enige deelnemer verwag word om hul ouderdom te bewys
Daar kan van deelnemers wat jonger as 18 jaar is vereis word om bewys van toestemming van hul ouer of wettige voog te verskaf om aan kompetisies deel te neem.
Ons sal deelnemers se inligting in ooreenstemming met ons Privaatheidsbeleid gebruik.
Waar deelname per SMS van toepassing is, word SMS'e teen premiekoerse bereken. Gratis SMS'e geld nie.
Meervoudige wenners kan aan 'n uitklop onderwerp word om 'n algehele wenner te beslis.
Daar kan van wenners verwag word om vir publisiteitsdoeleindes afgeneem te word of aan 'n regstreekse oorhandiging of radio- of televisieuitsending deel te neem. Ons sal geen fooie in dié opsig betaal nie.
Waar pryse oorsese reis behels, moet wenners 'n geldige paspoort, vereiste visums en die relevante gesondheidsertifikate besit.
Ons aanvaar geen verantwoordelikheid vir enige foutiewe of onvoltooide registrasiebesonderhede wat jy mag verskaf nie; onafgelewerde, verlore of vertraagde inskrywings nie. Bewys van versending is nie bewys van ontvangs nie. Foute in inskrywings mag na die beoordelaars se oordeel inskrywings ongeldig maak.
Ons mag pryse hertoewys as ons nie verkose wenners kan kontak nie. Sorg asseblief dat jy die korrekte kontakbesonderhede verskaf.
As enige prys wat aangebied is onbeskikbaar is, behou ons die reg voor om alternatiewe pryse van gelyke waarde te kies en om die hele of deel van die kompetisie sonder kennisgewing aan te pas, aan te vul of te onttrek.
By oorweging vir die prys mag ons of enige maatskappy wat aan die promosie verbind word die wenner se naam en plek van oorsprong bekendmaak.
Ons besit alle wêreldwye regte, die volle kopiereg ingesluit, in alle inskrywings, wat beteken ons kan geheel en al na ons goeddunke die volgende met die inskrywings doen: bemark, vir kommersiële gebruik of andersins reproduseer, redigeer, adverteer en publiseer, vervaardig, vaslê en deur enige kuns of ander medium reproduseer. Hierdie Benuttingsregte duur vir die volle termyn van kopiereg en ander regte in die inskrywings en alle verlengings en laat ons toe om enige ontwerpsregte of handelsmerke te registreer. Jy moet al die nodige doen, insluitend enige dokumentasie voltooi wat nodig is om die Benuttingsregte na ons oor te dra wanneer ons jou vra om so te maak.
Deelnemers doen onherroeplik en onvoorwaardelik afstand van alle morele regte waarop hulle nou of op enige tyd in die toekoms geregtig is kragtens enige kopieregwet of onder enige soortgelyke wet wat van tyd tot tyd enige plek ter wêreld van krag is ten opsigte van alle inskrywings.